Alfred Sisley

Alfred Sisley (født 30. oktober 1839 i Paris, død 29. januar 1899 i Moret-sur-Loing) var en fransk maler innenfor impresjonismen.

Maleriene av høyvanne ved Marly er overlegne eksempel på impresjonistisk maleri med sine friske, klare farger. Hans landskap er ofte fra Île-de-France.

 Liv og virke 
 Bakgrunn 
Sisley var sønn av engelske foreldre. Faren var en engelsk kjøpmann bosatt i Paris. Faren hadde skaffet seg en formue på handel med Sør-Amerika. Etter han var ferdig med skolen ble Alfred i 1857 sendt til London for å lære kjøpmannsyrket. Men han ville heller bli kunstner, og med det for øye vende han i 1862 tilbake til Paris og begynte i atelieret til maleren Charles Gleyre. Der møtte han Auguste Renoir og Claude Monet, og innledet livslange vennskap med begge. Sammen med dem, og med  Frédéric Bazille, malte han ofte i nærheten av Fontainebleau.

 Maler 
Sisley første kunstneriske forbilde var de engelske landskapsmalerne fra tidlig i århundret. Han hadde sett malerier av William Turner, John Constable og Richard Parkes Bonington i London og var inspirert av dem. Senere lot han seg påvirke av de franske malerne Camille Corot og Gustave Courbet. I 1867 stilte han ut sitt første maleri på Parissalongen. Fargebruken i bildene fra 1860-tallet minner om Corot og Courbet.

I den fransk-prøyssiske krig 1870/71 mistet Sisley-familien sin formue, en formue som også kunstmaleren hadde kunnet støtte seg på. Senere i livet var Sisley pengelens, til tross for at han fikk solgt noen bilder, blant annet portretter av Edouard Manet og sangeren Jean-Baptiste Faure. Sisley skaffet brød til sin familie ved et beskjedent salg og dessuten økonomisk støtte fra kunsthandleren Paul Durand-Ruel og kunstkritikeren Théodore Duret.

Etter 1870 tok Sisley stadig mer etter den måten impresjonistane malte på. Stilen minner om Monets malerkunst, men Sisleys malerier har en klarere struktur og er varere og mer forfinede. Motiven hentet han ofte fra landskap i nærheten av Paris, med elver, åkre og enger.

Han foretok fire reiser til England (1871–1897); fra 1880 bodde han i Moret-sur-Loing.

I 1874 deltok Sisley med fem landskapsmalerier på den første impresjonistutstillingen. Fem år senere, i 1879, prøvde han atter å få et bilde utstilt på salongen, men maleriet ble avvist av juryen. I 1882 stilte han ut for siste gang, han deltok da med 27 malerier på en utstilling arrangert av en grupp impresjonister.

Venner av Sisley omtalte ham som en sky og vár personlighet. Fra 1895 led han av kreft i strupehodet, som han til slutt døde av i 1899.

 Referanser 

 Litteratur 
 Die großen Impressionisten. Revolution in der Malerei, hrsg. v. Bruce Bernard. München: Delphin 1987. ISBN 3-7735-5323-4
 Raymond Cogniat: Sisley. München: Südwest-Verlag 1982. ISBN 3-517-00759-5
 Vivienne Couldrey: Alfred Sisley. The English Impressionist. Newton Abbot, Devon: David u. Charles 1992. ISBN 0-7153-9920-9
 François Daulte: Alfred Sisley. München: Schuler 1975. ISBN 3-7796-5051-7
 François Daulte: Sisley - les saisons. Paris u.a.: Bibliothèque des Arts 1992. ISBN 2-85047-184-4
 Jean Leymarie og Michel Melot: Französische Impressionisten. Das graphische Werk von Manet, Pissarro, Renoir, Cézanne, Sisley. München: Hirmer 1972. ISBN 3-7774-2490-0
 Richard Shone: Sisley. London: Phaidon Press 1999. ISBN 0-7148-3892-6
 Carola Lepping: Huldigung an Sisley. Norderstedt: Books on Demand GmbH. ISBN 3-8334-1878-8

 Eksterne lenker 


 Bilder von Alfred Sisley im WebMuseum
 Alfred Sisley - The complete works  englisch
 Alfred Sisley Ausstellung in Wuppertal

Kategori:Franske kunstnere
Kategori:Personer fra Paris